**คณะสัตวแพทยศาสตร์ มข.ร่วมโครงการ “ป้องกันและควบคุมโรคพิษสุนัขบ้า” ของสำนักบริการวิชาการ**

เมื่อวันพฤหัสบดีที่ 1 มิถุนายน 2560 ที่ผ่านมา คณะสัตวแพทยศาสตร์ มหาวิทยาลัยขอนแก่น โดยทีมคณาจารย์ นายสัตวแพทย์ และนักศึกษานำโดย **ผศ.สพ.ญ.อารยาพร มคธเพศ** อาจารย์สังกัดภาควิชาอายุรศาสตร์ ได้ออกร่วมโครงการ**“ป้องกันและควบคุมโรคพิษสุนัขบ้า”** ในพื้นที่เทศบาลตำบลบ้านโต้น อำเภอพระยืน จังหวัดขอนแก่น ซึ่งโครงการประกอบด้วยกิจกรรมต่างๆประกอบด้วย การผ่าตัดทำหมัน การบริการฉีดวัคซีนป้องกันโรคพิษสุนัขบ้า การกำจัด/ป้องกันเห็บหมัด โดยวัตถุประสงค์นอกจากเพื่อป้องกันและควบคุมโรคพิษสุนัขบ้าแล้วยังมีวัตถุประสงค์เพื่อให้นักศึกษาคณะสัตวแพทยศาสตร์ได้นำความรู้ทางด้านวิชาชีพการสัตวแพทย์ไปปฏิบัติในภาคสนามและให้บริการแก่ประชาชนในเขตเทศบาลตำบลบ้านโต้นด้วย การจัดโครงการในครั้งนี้มีเจ้าภาพคือสำนักบริการวิชาการ มหาวิทยาลัยขอนแก่น